สวัสดีค่ะ​ พอดีรู้สึกปวดท้องด้านขวา​ส่วนล่าง​ บางทีก็มีปวดๆฝั่งซ้ายด้วย​ และมีอาการปวดหน่วงๆท้องน้อยด้านขวา​ร่วมด้วย เป็นมา​ 2​ วันแล้วค่ะ​ วันนี้​ทานยาธาตุน้ำขาวแล้วอาการยังไม่ดีขึ้น​ เกิดจากอะไรคะ​
สวัสดีคะ อาการปวดท้องน้อย ด้านซ้ายและขวา จะมีอวัยวะที่แตกต่างกันค่ะซึ่งถ้าเกี่ยวข้องกับระบบทางเดินอาหาร ถ้าปวดท้องน้อยด้านขวาจะคิดถึงเรื่องของ ไส้ติ่งอักเสบ ลำไส้ใหญ่ด้านขวา ถ้าเป็นด้านซ้ายจะคิดถึงลำไส้ใหญ่ส่วนตรงถ้าเป็นระบบทางเดินปัสสาวะอาจจะเป็นท่อปัสสาวะได้ทั้งสองข้างค่ะ เช่น มีนิ่วท่อไตแต่ถ้าเป็นในเรื่องของอวัยวะสืบพันธุ์เพศหญิงจะเป็นเรื่องของรังไข่ค่ะ อาจจะเป็นถุงน้ำรังไข่ หรือ เยื่อบุมดลูกเจริญผิดที่ได้ค่ะ หรือ ท้องนอกมดลูกก็ยังเป็นได้ค่ะดังนั้นตอนนี้คงต้องมีประวัติเพิ่มเติมอย่างอื่น เช่น ไข้ ตกขาว คลื่นไส้อาเจียน ตรวจเรื่องของการตั้งครรภ์ แนะนำรีบพบแพทย์ค่ะ